open-index/open-wikipedia-markdown huggingface dataset:
Γεώργιος Βιτάλης (μουσικός)

Ο **Γεώργιος Βιτάλης** (Αθήνα, 1895-1959) ήταν Έλληνας συνθέτης και διευθυντής ορχήστρας. 

## Βιογραφία
Σπούδασε μουσική στο Κάιρο, όπου ο πατέρας του ήταν διευθυντής της φιλαρμονικής ορχήστρας. Όταν σε ηλικία 18 ετών επέστρεψε στην Ελλάδα, συνέχισε τις μουσικές σπουδές του, ενώ από το 1923 μέχρι το 1931 εργάστηκε ως αρχιμουσικός στην Ελληνική Οπερέτα του Ιωάννη Παπαϊωάννου και μετά τον θάνατο του οποίου στις θεατρικές επιχειρήσεις του Μακέδου. Παράλληλα, εργάστηκε ως διευθυντής ορχήστρας των δισκογραφικών εταιριών Pathe, Odeon, Parlophon, Columbia και His Masters Voice και από το 1938 διεύθυνε την ορχήστρα του αρτισύστατου Ραδιοφωνικού Σταθμού Αθηνών. 

Το 1945 μετανάστευσε στις ΗΠΑ και εγκαταστάθηκε στη Νέα Υόρκη όπου και εργάστηκε στην εταιρία Standard Phones. Έλαβε το χρυσό μετάλλιο σε διαγωνισμό σύνθεσης της ραδιοφωνικής εταιρίας Whom. Πέθανε στην Αθήνα από καρκίνο, το 1959, λίγο μετά τον επαναπατρισμό του. 

## Εργογραφία

* "Γκόλφω"΄(όπερα)
* "Ελληνική φαντασία" (συμφωνικό έργο)
* "Εξωτικές νύχτες" (συμφωνικό έργο)
* "Ινδιάνικος χορός" (συμφωνικό έργο)
* "Τζιτζίκι", οπερέτα σε λιμπρέτο του Τίμου Μωραϊτίνη
* "Οι θεατρίνες", οπερέτα σε λιμπρέτο του Ιωάννη Πρινέα
* "Καφενεδάκι" και "Κάρμεν", όπερες σε λιμπρρέτο των Σ. Πετρά και Κ. Κιούση.

Εκτός από τις σοβαρές δημιουργίες του, συνέθεσε και ελαφρά μουσική. Δικές του είναι οι μελωδίες των τραγουδιών

* "Παλιά στρατώνα", σε στίχους του Πέτρου Κυριακού
* "Η Σμυρνιά", "Σμυρνιά και Παλαιολλαδίτης", "Σ' το 'πα και σ' το ξαναλέω" σε στίχους του Δ. Γιαννουκάκη
* "Παλιά ταβέρνα", σε στίχους Αλέκου Λιδωρίκη και Σπύρου Μελά
* "Έλα κακιά κοπέλα" σε στίχους Ιω. Πρινέα
* "Μες στην ακρογιαλιά" και "Παλιά καντάδα", σε στίχους του Μίνωα Μάτσα
* "Ο υπομονητικός" και "Πες αλεύρι", σε στίχους Κυριάκου Μαυρέα
* "Πάμε σαν άλλοτε" σε συνεργασία με τον Κώστα Γιαννίδη και στίχους των Χρήστου Γιαννακόπουλου - Αλέκου Σακελλάριου
* "Απόψε Αλλάχ", σε στίχους του Μίμη Τραϊφόρου
* "Θα 'ρθω μια νύχτα με φεγγάρι", σε συνεργασία και πάλι με τον Κώστα Γιαννίδη και στίχους των Γιώργου Ασημακόπουλου - Κώστα Ρηγόπουλου
* "Μίκι Μάους" και "Ο κόσμος τι μας μέλει", με στίχους δικούς του
* "Μην αγαπήσεις", "Αγάπης λόγια μην πιστέψεις", "Αγάπη νιώθω", "το Ελενάκι", "Τζιτάνα", "Αιώνιο κρασί", "Πέμπτη πρωινή", "Σε μια βαρκούλα μεθυσμένη", Γύρε λιγάκι, γύρε", "Το σταμνί", Μην αγαπήσεις", "Σαν τη θάλασσα η γυναίκα", "Το ταγκό της Αθήνας" και άλλα.

Έγραψε ακόμα μουσική για τις κινηματογραφικές ταινίες *Το δρομάκι του Παραδείσου* (1943), και *Διπλή θυσία* (1948).

## Παραπομπές

## Εξωτερικοί σύνδεσμοι
* 

Κατηγορία:Έλληνες μουσικοί
Κατηγορία:Έλληνες διευθυντές ορχήστρας
Κατηγορία:Έλληνες συνθέτες
Παραλία Κόκκινο Λιμανάκι

Η παραλία **Κόκκινο Λιμανάκι** είναι μια παραλία της περιφέρειας Αττικής. Βρίσκεται στην Ραφήνα, 1800 μέτρα από το λιμάνι της πόλης και 29 περίπου χιλιόμετρα από το κέντρο της Αθήνας.

## Μορφολογία εδάφους

Η παραλία είναι ως επί το πλείστον αμμουδερή και με βότσαλα σε ορισμένα σημεία ενώ μεγάλα βράχια που σχηματίζονται μέσα στον φυσικό ορμίσκο την προστατεύουν από τους ισχυρούς ανέμους που φυσούν εποχικά στην περιοχή.

## Ξενοδοχειακές και άλλες υποδομές
Παρέχονται δυνατότητες διαμονής σε κοντινές ξενοδοχειακές μονάδες στην Ραφήνα, στην Αρτέμιδα, στη Νέα Μάκρη και αλλού. Η περιοχή γύρω από το λιμάνι της Ραφήνας διαθέτει επιλογές για φαγητό, διαμονή και ψυχαγωγία. Συγκεκριμένα, η περιοχή διαθέτει ταβέρνες, μπαράκια κ.ά. Επίσης σε κοντινή απόσταση από την παραλία λειτουργεί καφετέρια. Για τους επισκέπτες που προτιμούν την οργανωμένη κατασκήνωση, υπάρχει κάμπινγκ που βρίσκεται αρκετά κοντά στην παραλία.

## Πρόσβαση
Η πρόσβαση γίνεται μέσω τακτικών δρομολογίων αστικών λεωφορείων. Τα σκάφη αναψυχής μπορούν να ελλιμενιστούν στη μαρίνα της πόλης.

## Παραπομπές


## Εξωτερικοί σύνδεσμοι
* Ιστοσ. Greek Islands, Παραλία Κόκκινο Λιμανάκι, Αττική

Κατηγορία:Παραλίες της Ελλάδας
Κατηγορία:Δήμος Ραφήνας - Πικερμίου
Περιφέρειες της Αρούμπα

Η **[[Αρούμπα]]** διαιρείται για λόγους δημογραφικούς σε 8 περιφέρειες: 

* Ανατολικό Οράνιενστατ
* Βόρεια Αρούμπα
* Βόρειο Σαν Νικολάς
* Δυτικό Οράνιεστατ
* Νότιο Σαν Νικολάς
* Παραδέρα
* Σάντα Κρουζ
* Σαβανέτα
Προσήλιο Μεσσηνίας

*Για οικισμούς με το ίδιο όνομα δείτε το λήμμα:  [[Προσήλιο|Προσήλιο (αποσαφήνιση)]]*

Το **Προσήλιο** είναι ημιορεινός οικισμός στο νομό Μεσσηνίας σε υψόμετρο 360 μέτρα. Το χωριό βρίσκεται 30 χλμ. νότια της Καλαμάτας, ενώ μαζί με τον οικισμό Κάλυβες αποτελούσε Κοινότητα και τώρα Δημοτικό Διαμέρισμα στο δήμο Λεύκτρου. Είναι αμφιθεατρικά κτισμένο στην πλαγιά λόφου με θέα προς την Καρδαμύλη και τον Μεσσηνιακό κόλπο.

Όπως πολλά χωριά στη Μάνη γύρω στη δεκαετία του '60, το *Προσήλιο* απέκτησε την ονομασία του το 1956, χάνοντας τη σλαβικής προέλευσης ονομασία *Λιασίνοβα*.

Ο ναός του Αγίου Γεωργίου κατέχει περίοπτη θέση στο χωριό, και κτίστηκε πάνω σε παλαιότερη ερειπωμένη εκκλησία, τον Άη Δημήτρη. Το καμπαναριό του χρονολογείται γύρω στα 1803 ενώ το υπόλοιπο τμήμα του ναού είναι μεταγενέστερο χρονολογούμενο γύρω στα 1830.

Ο Πύργος του Πατριαρχέα στη κεντρική πλατεία του Προσηλίου εντάσσεται στη γνωστή παραδοσιακή αρχιτεκτονική της Μάνης. Με περίπου τετράγωνη κάτοψη, είναι ένα κτίσμα μεγάλου ύψους κατασκευασμένο από τοπικούς λίθους σε τρία ή τέσσερα διαφορετικά επίπεδα. Ο αμυντικός κυρίως χαρακτήρας του πύργου και τα παράθυρά του προσφέρουν πολύτιμα στοιχεία σχετικά με την ταραγμένη ιστορικά περιοχή και τους μακρόχρονους αγώνες της.

Με βάση τη στατιστική υπηρεσία για την απογραφή του πληθυσμού της Ελλάδας του 2001 https://web.archive.org/web/20060716093733/http://www.statistics.gr/gr_tables/S1100_SAP_1_monimos2001.htm, το Προσήλιο μετρούσε 183 κατοίκους. Σύμφωνα με το σχέδιο Καλλικράτης, μαζί τις Καλύβες συναποτελούν τη Τοπική Κοινότητα Προσηλίου που ανήκει στη Δημοτική Ενότητα ΝαυΛεύκτρου και σύμφωνα με την απογραφή 2011 ο πληθυσμός του είναι 147 κάτοικοι.

## Παραπομπές


## Βιβλιογραφία
* *Ιστορία του ελληνικού έθνους από των αρχαιοτάτων χρόνων μέχρι των νεωτέρων*, υπό Κωνσταντίνου Παπαρρηγοπούλου, τόμος πέμπτος και τελευταίος, εν Αθήναις, εκ του τυπογραφείου Ν. Γ. Πάσσαρη, οδώ Ευριπίδου, αριθ. 51, 1874.
* Αρχείο απογραφών πληθυσμού

Κατηγορία:Χωριά της περιφερειακής ενότητας Μεσσηνίας
Κατηγορία:Μάνη
Ανατολικό Οράνιενστατ

Το **Ανατολικό Οράνιεστατ** (Oranjestad Oost) είναι μια περιφέρεια της Αρούμπα. Έχει έκταση 12,88 τ.χλμ. και πληθυσμό 14.318 κατοίκων με πυκνότητα 1.111,7 κατοίκων ανά τ.χλμ. Πρωτεύουσα είναι η Οράνιεστατ.

__TOC__
## Έκταση
Το Ανατολικό Οράνιεστατ έχει έκταση 12,88 τ.χλμ. Κατατάσσεται τρίτη μικρότερη μετά το Δυτικό Οράνιεστατ και το νότιο Σαν Νικολάς.

## Πληθυσμός

## Δείτε επίσης
* Περιφέρειες της Αρούμπα

Κατηγορία:Περιφέρειες της Αρούμπα
Τζανκγιάρντ Ντογκ

Ο **Σιλβέστερ Ρίτερ** (*Sylvester Ritter*, 13 Δεκεμβρίου 1952 - 1 Ιουνίου 1998) ήταν Αμερικανός επαγγελματίας παλαιστής και παίκτης του ράγκμπι.

## Πρώτα χρόνια
Ο Ρίτερ σπούδασε πολιτικές επιστήμες και αργότερα ασχολήθηκε επαγγελματικά με το ράγκμπι, όμως τραυματίστηκε και τερμάτισε τη καριέρα του.

## Καριέρα στη πάλη
Έγινε γνωστός ως *Junkyard Dog* (Τζανκγιάρντ Ντογκ), όσο ήταν στα Mid-South Wrestling και World Wrestling Federation. Συνήθιζε να μπαίνει στο ρινγκ φορώντας κολάρο σκύλου, απο το οποίο κρεμόντουσαν πολλές αλυσίδες. Ο Τζανκγιάρντ Ντογκ θεωρείται ως ένας απο τους πιο χαρισματικούς παλαιστές και χαρακτηριστικό στοιχείο του, ήταν το να σηκώνει βαρύτερους παλαιστές, όπως οι Ουάν Μαν Γκανγκ, Καμάλα και Κινγκ Κονγκ Μπάντι.

Ο Τζανκγιάρντ Ντογκ είχε κόντρες με τους Τεντ Ντιμπιάσι, Τζιμ Ντάγκαν, Πολ Όρνντορφ, Οι άγριοι Σαμόανς,  Ρόντι Πάιπερ, Τέρι Φανκ, Γκρεγκ Βάλενταϊν και Ρικ Φλερ.

## Αναγνώριση
Το 2004, το WWE τίμησε τον Τζανκγιάρντ Ντογκ, εισάγοντας τον στο WWE Hall of Fame.

## Παραπομπές


## Πηγές
*https://web.archive.org/web/20120621094747/http://www.onlineworldofwrestling.com/profiles/j/junk-yard-dog.html
*http://deadspin.com/5542721/dead-wrestler-of-the-week-junkyard-dog

Κατηγορία:Επαγγελματίες παλαιστές
Δυτικό Οράνιεστατ

Το **Δυτικό Οράνιεστατ** (Oranjestad West) είναι μια περιφέρεια της Αρούμπα. Έχει έκταση 9,29 τ.χλμ. και πληθυσμό 13.979 κατοίκων με πυκνότητα 1.504,8 κατοίκων ανά τ.χλμ. Πρωτεύουσα είναι η Οράνιεστατ.

__TOC__
## Έκταση
Το Δυτικό Οράνιεστατ έχει έκταση 9,29 τ.χλμ. Κατατάσσεται μικρότερο από όλα.

## Πληθυσμός

## Δείτε επίσης
* Περιφέρειες της Αρούμπα

Κατηγορία:Περιφέρειες της Αρούμπα
Παραδέρα (περιφέρεια)

Η **Παραδέρα** (Paradera) είναι μια περιφέρεια της Αρούμπα. Έχει έκταση 20,49 τ.χλμ. και πληθυσμό 12.024 κατοίκων με πυκνότητα 586,9 κατοίκων ανά τ.χλμ. Πρωτεύουσα είναι η Παραδέρα.

__TOC__
## Έκταση
Η Παραδέρα έχει έκταση 20,49 τ.χλμ. Κατατάσσεται πέμπτη μεγαλύτερη μετά το Σάντα Κρουζ, το Τάνκι Λέντερτ, τη Σαβανέτα κατ το Βόρειο Σαν Νικολάς.

## Πληθυσμός

## Δείτε επίσης
* Περιφέρειες της Αρούμπα

Κατηγορία:Περιφέρειες της Αρούμπα
Σάντα Κρουζ (περιφέρεια της Αρούμπα)

Η **Σάντα Κρουζ** (Santa Cruz) είναι μια περιφέρεια της Αρούμπα. Έχει έκταση 41,04 τ.χλμ. και πληθυσμό 12.870 κατοίκων με πυκνότητα 313,6 κατοίκων ανά τ.χλμ. Πρωτεύουσα είναι το Σάντα Κρουζ.

__TOC__
## Έκταση
Το Η Σάντα Κρουζ έχει έκταση 41,04 τ.χλμ. Κατατάσσεται μεγαλύτερη από όλες.

## Πληθυσμός

## Δείτε επίσης
* Περιφέρειες της Αρούμπα

Κατηγορία:Περιφέρειες της Αρούμπα
Σαβανέτα (περιφέρεια της Αρούμπα)

Η **Σαβανέτα** (Savaneta) είναι μια περιφέρεια της Αρούμπα. Έχει έκταση 27,76 τ.χλμ. και πληθυσμό 11.518 κατοίκων με πυκνότητα 415 κατοίκων ανά τ.χλμ. Πρωτεύουσα είναι η Σάντα Κρουζ.

__TOC__
## Έκταση
Η Σαβανέτα έχει έκταση 27,76 τ.χλμ. Κατατάσσεται δεύτερη μεγαλύτερη μετά το Σάντα Κρουζ και το Τάνκι Λέντερτ.

## Πληθυσμός

## Δείτε επίσης
* Περιφέρειες της Αρούμπα

Κατηγορία:Περιφέρειες της Αρούμπα
Βόρεια Αρούμπα

Η **Βόρεια περιφέρεια** (Noord) ή **Νόορντ** ή **Τάνκι Λέντερτ** είναι μια περιφέρεια της Αρούμπα. Έχει έκταση 34,62 τ.χλμ. και πληθυσμό 21.495 κατοίκων με πυκνότητα 620,9 κατοίκων ανά τ.χλμ. Πρωτεύουσα είναι η Νόορντ.

__TOC__
## Έκταση
Η Νόορντ έχει έκταση 34,62 τ.χλμ. Κατατάσσεται δεύτερη μεγαλύτερη μετά το Σάντα Κρουζ.

## Πληθυσμός

## Δείτε επίσης
* Περιφέρειες της Αρούμπα

Κατηγορία:Περιφέρειες της Αρούμπα
Βόρειο Σαν Νικολάς

Το ** Βόρειο Σαν Νικολάς** (San Nicolas Noord) είναι μια περιφέρεια της Αρούμπα. Έχει έκταση 23,19 τ.χλμ. και πληθυσμό 10.433 κατοίκων με πυκνότητα 449,9 κατοίκων ανά τ.χλμ. Πρωτεύουσα είναι η Σαν Νικολάς.

__TOC__
## Έκταση
Το Βόρειο Σαν Νικολάς έχει έκταση 23,19 τ.χλμ. Κατατάσσεται τέταρτη μεγαλύτερη μετά το Σάντα Κρουζ, το Τάνκι Λέντερτ και τη Σαβανέτα.

## Πληθυσμός

## Δείτε επίσης
* Περιφέρειες της Αρούμπα

Κατηγορία:Περιφέρειες της Αρούμπα
Κατάλογος πόλεων της Αρούμπα

Αυτός είναι ένας **κατάλογος [[πόλη|πόλεων]] της [[Αρούμπα]]**:

* Άγιος Νικόλαος
* Βαϋάκα
* Βουβάλι
* Βραζιλία
* Κερού Κολοράδο
* Κούρα Καμπάι
* Μαδίκι
* Μαλμόκ
* Νόορντ
* Οράνιεστατ
* Πάβια
* Παραδέρα
* Πιέδρα Πλατ
* Πος Τσικίτου
* Σαβανέτα
* Σάντα Κρουζ
Σαν Νικολάας, Αρούμπα

Η **Σαν Νικολάας** (San Nicolaas) είναι η δεύτερη μεγαλύτερη πόλη της Αρούμπα. Είναι η πρωτεύουσα των περιφερειών του Βόρειου και του Νότιου Σαν Νικολάς
. Έχει πληθυσμό 18.126 κατοίκων. 

## Εξωτερικοί σύνδεσμοι
* 

Κατηγορία:Πόλεις της Αρούμπα
Σαβανέτα, Αρούμπα

Η **Σαβανέτα** (*Savaneta*) είναι η μια πόλη της Αρούμπα. Είναι η πρωτεύουσα της περιφέρειας Σαβανέτα.  Μέχρι το 1797, ήταν η πρωτεύουσα του νησιού. 

## Παραπομπές


Κατηγορία:Πόλεις της Αρούμπα
Σάντα Κρουζ, Αρούμπα

Το **Σάντα Κρουζ** (Santa Cruz) είναι η μια πόλη της Αρούμπα. Είναι η πρωτεύουσα της περιφέρειας Σάντα Κρουζ. Η πόλη συνδέεται από τον Αυτοκινητόδρομο 7 από τα δυτικά προς ανατολικά και από τον Αυτοκινητόδρομο 4 από τα βόρεια προς νότια.   

Ανεπίσημα, το Σάντα Κρουζ διαιρείται σε αρκετές γειτονιές, όπως οι Μπότον, Μπρινγκαμόσα, Κας Αρίμπα, Χαμανότα, Γιαν Φλέμινγκ, Μακουαρίμα, Σαν Φουέγκο, Σέτε, Σιρίμπανα, Ουρατάκα και Ουαραουάρα. 

## Παραπομπές


Κατηγορία:Πόλεις της Αρούμπα
Χάρλεϊ Ρέις

Ο **Χάρλεϊ Λέλαντ Ρέις** (*Harley Leland Race*, 1943-2019) ήταν Αμερικανός πρώην παλαιστής και στη συνέχεια παραγωγός και εκπαιδευτής πάλης.

## Καριέρα
### Εταιρείες
Γεννήθηκε στις 11 Απριλίου 1943.

Στην διάρκεια της 30χρονης καριέρας του -ντεμπούτο 1960, απόσυρση 1991- αγωνίστηκε και εργάστηκε για όλες τις μεγάλες εταιρείες πάλης της Αμερικής: για το National Wrestling Alliance (NWA), για το American Wrestling Association (AWA), για το World Wrestling Federation (WWF), και για το World Championship Wrestling (WCW).

### Διακρίσεις
Κατέκτησε οκτώ φορές το Παγκόσμιο Πρωτάθλημα Βαρέων Βαρών της εταιρείας National Wrestling Alliance. Ήταν ο πρώτος pρωταθλητής Η.Π.Α. Βαρέων Βαρών, που είναι γνωστό πλέον, ως Πρωτάθλημα WWE Ηνωμένων Πολιτειών. Ο Ρέις είναι ένας από τους μόλις έξι παλαιστές, που έχουν εισαχθεί στα WWE Hall of Fame, WCW Hall of Fame, Professional Wrestling Hall of Fame και Wrestling Observer Newsletter Hall of Fame. 

Απεβίωσε την 1η Αυγούστου 2019.

## Πηγές
*HarleyRace.com Επίσημη Ιστοσελίδα
*Προφίλ στο WWE Hall of Fame

## Παραπομπές


Κατηγορία:Επαγγελματίες παλαιστές
Τζέσε Βεντούρα

Ο **Τζέιμς Τζορτζ Τζάνος** (γεννημένος στις 15 Ιουλίου, 1951), περισσότερο γνωστός ως **Τζέσε Βεντούρα**, είναι ένας Αμερικανός πολιτικός, ηθοποιός, συγγραφέας και βετεράνος πρώην επαγγελματίας παλαιστής.

## Προσωπική ζωή
Ο Βεντούρα υπηρέτησε στο ναυτικό της Αμερικής, στην διάρκεια του πολέμου στο Βιετνάμ. Το 1975, παντρεύτηκε την γυναίκα του Τέρι. Έχει έναν γιο, τον Τάιλερ, που είναι παραγωγός ταινιών και τηλεόρασης, και έχει και μια κόρη, την Τζέιντ. Ο Βεντούρα είναι άθεος, ενώ κάποτε ήταν Χριστιανός. Η οικογένεια, μετακινείται μεταξύ του Κάμπο Σαν Λούκας στο Μεξικό και του Ντέλγουντ στη Μινεσότα των Η.Π.Α..

## Καριέρα
### Επαγγελματική πάλη
Είχε μια πορεία στην επαγγελματική πάλη, 11 ετών, μεταξύ 1975 και 1986, τότε ήταν μάλιστα που χρησιμοποίησε για πρώτη φορά το ψευδώνυμο Τζέσε Βεντούρα. Το περισσότερο χρόνο, τον πέρασε στο WWE, ως παλαιστής, αλλά και ως σχολιαστής. Ενώ το 2004 τιμήθηκε για την προσφορά του με την εισαγωγή στο WWE Hall of Fame. Κατέκτησε συνολικά 12 τίτλους.

### Ηθοποιία
Ταυτόχρονα, αλλά και μετά την απόσυρσή του από την πάλη, ασχολήθηκε επιτυχημένα με την υποκριτική και έπαιξε σε σημαντικές ταινίες όπως το Πρέντατορ (Predator) το 1987. Έχει εμφανιστεί σε παραπάνω από δεκαπέντε ταινίες.

### Πολιτική
Η πρώτη ενασχόλησή του με την πολιτική έγινε το 1991 όταν και εκλέχθηκε δήμαρχος στο Μπρούκλιν Παρκ στη Μινεσότα, έως το 1995. Ήταν ο 38ος Κυβερνήτης της Μινεσότα την περίοδο 1999 - 2003.

### Άλλες ασχολίες
Εκτός όλων των άλλων ασχολιών του, έχει γράψει πολλά βιβλία με θέμα την πολιτική, ενώ έχει παρουσιάσει αρκετές εκπομπές στην τηλεόραση. Επίσης από το 2003 και έπειτα έγινε επισκέπτης ερευνητής στο πανεπιστήμιο του Χάρβαρντ.

## Παραπομπές


## Πηγές
* WWE Hall of Fame Προφίλ

Κατηγορία:Επαγγελματίες παλαιστές
Κατηγορία:Κυβερνήτες της Μινεσότα
Κατηγορία:Αμερικανοί τηλεπαρουσιαστές
Κατηγορία:Αμερικανοί άθεοι
Κατηγορία:Αμερικανοί σκεπτικιστές
Τίτο Σαντάνα

Ο **Μέρσντ Σολίς** (γεννημένος στις 10 Μαΐου, 1953), είναι ένας Αμερικανός επαγγελματίας παλαιστής, περισσότερο γνωστός ως **Τίτο Σαντάνα**.

## Καριέρα
### Εταιρείες
Ο Σαντάνα, έκανε το ντεμπούτο του στην επαγγελματική πάλη, το 1977, ενώ έδωσε το τελευταίο του ματς, το 2000. Τα δύο πρώτα χρόνια της ενασχόλησής του με το άθλημα, τα πέρασε αγωνιζόμενος για μικρές ανεξάρτητες εταιρείες. Από το 1979 έως το 1993 είχε συμβόλαιο με την εταιρεία WWE. Μετά το τέλος της συνεργασίας του με την εταιρεία, έως και το τέλος της καριέρας του, αγωνίστηκε ξανά σε μικρότερες εταιρείες.

### Διακρίσεις
Ο Σολίς ως Σαντάνα, έγινε πρότυπο για πολλές γενιές παλαιστών, ενώ ήταν ένας από εκείνους που βρέθηκε στην αλλαγή γενεών και την μεταφορά της προγενέστερης εποχής στην επαγγελματική πάλη, στην μεταγενέστερη και πιο μοντέρνα, με τα σενάρια και τις προσωπικές διαμάχες. Ήταν εκείνος που πήρε την πρώτη νίκη σε αγώνα της WrestleMania και συνολικά κατέκτησε 22 τίτλους, μεταξύ των οποίων και δύο φορές το Διηπειρωτικό Πρωτάθλημα WWE και το Παγκόσμιο Πρωτάθλημα ομάδων. Το 2004 τιμήθηκε για την προσφορά του στον χώρο με την εισαγωγή του στο WWE Hall of Fame.

## Πηγές
* Επίσημη ιστοσελίδα
* WWE Hall of Fame Προφίλ

Κατηγορία:Επαγγελματίες παλαιστές
Κοκότ (μαγειρική)

thumb|right|300px|Κοκόττα μεταλλικής κατασκευής
Η **κοκότ**  (γαλλικα: cocotte) είναι σκεύος της γαλλικής κουζίνας. Χρησιμοποιείται ως κατσαρόλα για βράσιμο ή ψήσιμο φαγητών και γλυκών.

## Περιγραφή
. 

## Χρήση
Χρησιμοποιείται στην μαγειρική ως κατσαρόλα για βράσιμο ή ψήσιμο φαγητών και γλυκών. Στα εστιατόρια ζεσταίνουν ατομικές μερίδες ραγκού, σούπας, γκρατέν ή σουφλέ, στην Κοκότ, για να τις σερβίρουν στους πελάτες τους. 

Κατηγορία:Μαγειρικά σκεύη
Πιτ Ρόουζ

Ο **Πίτερ Έντουαρντ Ρόουζ** (*Pete Rose*, 14 Απριλίου 1941 - 30 Σεπτεμβρίου 2024), γνωστός με το ψευδώνυμο "Τσάρλι Χαστλ", ήταν Αμερικανός πρώην παίκτης μπέιζμπολ και προπονητής του αθλήματος. Επίσης, ασχολήθηκε και με την επαγγελματική πάλη.

## Μπείζμπολ
Ο Ρόουζ ήταν παίκτης του μπέιζμπολ από το 1963 ως το 1986, ενώ από το 1984 έως και το 1989 ασχολήθηκε και με την προπονητική. Είναι ένας από τους κορυφαίους του αθλήματος όλων των εποχών με πολλά ρεκόρ. Το 1991, εισήχθη στο Hall of Fame του αθλήματος από την ομοσπονδία.

## [[WWE]]
Την περίοδο 1998 - 2000, ο Ρόουζ έκανε εμφανίσεις στο World Wrestling Entertainment και στο ετήσιο Pay Per View WrestleMania.  Το 2004 εισήχθη στο τιμητικό WWE Hall of Fame.

### Κόντρα με τον [[Κέιν]]
Εμφανίστηκε το 1998 σαν επίτιμος εκφωνητής αγώνα Κέιν εναντίον Αντερτέικερ. Αφού σε εκείνο το ματς δέχτηκε επίθεση από τον πρώτο, ξεκίνησε μια αντιπαλότητα, που οδηγήθηκε σε αγώνα στις επόμενης χρονιάς, 1999, του ίδιου σόου. Δίχως επιτυχία στο να πάρει εκδίκηση, το 2000 προσπάθησε ξανά να τα βάλει με τον Κέιν, αλλά για άλλη μια φορά δεν τα κατάφερε. Εμφανίστηκε επίσης σε διαφημίσεις έως και το 2002. Επέστρεψε το 2010, ως επίτιμος καλεσμένος στο τηλεοπτικό πρόγραμμα WWE Raw SuperShow, όπου δέχτηκε επίσης, επίθεση από τον Κέιν.

## Προσωπική ζωή και θάνατος
Υπήρξε παντρεμένος και διαζευγμένος δύο φορές και είχε πέντε παιδιά, ένα εκ των οποίων ήταν εκτός των γάμων του.

Απεβίωσε στις 30 Σεπτεμβρίου 2024, σε ηλικία 83 ετών.

## Παραπομπές


## Πηγές
* Προφίλ στο WWE.com
* Επίσημη ιστοσελίδα 

## Εξωτερικοί σύνδεσμοι
* 

Κατηγορία:Επαγγελματίες παλαιστές
Κατηγορία:Αμερικανοί αθλητές του μπέιζμπολ
Χαμένα ίχνη

Τα **χαμένα ίχνη** (γερμ. *Verwehte Spuren*) είναι θρίλερ του γερμανικού κινηματογράφου του 1938 σε σκηνοθεσία Φάιτ Χάρλαν, σενάριο Τέα φον Χάρμπου και με πρωταγωνίστρια την Κριστίνα Σέντερμπαουμ.
## Πλοκή
Παρίσι την περίοδο της Παγκόσμιας έκθεσης του 1867: Η 18χρονη Σεραφίν Λόρενς φτάνει με τη μητέρα της Μαντλίν στην πόλη. Η Μαντλίν είχε γεννηθεί στο Παρίσι, παντρεύτηκε εκεί το σύζυγό της και πήγε στον Καναδά, όπου γεννήθηκε η Σεραφίν. Έρχεται ξανά στην πόλη μετά από 20 χρόνια. Οι δρόμοι είναι γεμάτοι κόσμο, ενώ σχεδόν δύο εκατομμύρια άνθρωποι έχουν έρθει στην πόλη με την ευκαιρία της έκθεσης. Η Μαντλίν αισθάνεται αδιάθετη και ο γιατρός Δρ Μορό βοηθά τις δύο γυναίκες να πάνε στο ξενοδοχείο τους. Εκεί αποδεικνύεται ότι η κράτηση της Μαντλίν δεν έφτασε ποτέ. ΤΟ ξενοδοχείο είναι πλήρες, αλλά η Μαντλίν τελικά βρίσκει ένα μονό δωμάτιο κοντά στη στέγη. Η Σεραφίν συνοδεύεται από τον Δρ Μορό σε ένα μικρότερο ξενοδοχείο. Οι δύο τους γυρίζουν στην πόλη την νύχτα και πηγαίνουν για χορό. Το επόμενο πρωί o Μορό καλείται για ακρόαση από τον αρχηγό της αστυνομίας του Παρισιού και από τον Κόμη Ντυβάλ, Πρόεδρο της Επιτροπής της Παγκόσμιας Έκθεσης. Η Μαντλίν είναι νεκρή, οι συνθήκες θανάτου της πρέπει να αποσιωπηθούν ώστε να αποτραπεί μαζική υστερία  των επισκεπτών, που θα προκαλούσε ίσως περισσότερους θανάτους. Όλοι οι παρόντες δεσμεύονται να μη μιλήσουν για αυτό.

Η Σεραφίν επιστρέφει το επόμενο πρωί στο ξενοδοχείο που έμενε η μητέρα της. Εκεί ουδείς φαίνεται να θυμάται την ίδια ή τη μητέρα της, το δωμάτιο της μητέρας της  φαίνεται να είναι υπό ανακαίνιση εδώ και καιρό και όλες οι βαλίτσες της Μαντλίν έχουν εξαφανιστεί. Μόνο ο ιδιοκτήτης του ξενοδοχείου Ντομπιέρ κάνει ένα μικρό λάθος, καθώς φαίνεται να γνωρίζει το όνομα του ξενοδοχείου της Σεραφίν, παρότι εκείνη δεν το ανέφερε.

Η Σεραφίν πηγαίνει στον Δρ Μορό, αλλά ακόμα και αυτός ισχυρίζεται ότι δεν είδε τη μητέρα της. Παρόλο που η Σεραφίν απευθύνεται σε ανθρώπους με επίσημες θέσεις, όπως στην αστυνομία και το προξενείο, κανείς δεν μπορεί να τη βοηθήσει. Ακόμη η λίστα επιβατών του πλοίου με το οποίο η Σεραφίν ήρθε με τη Μαντλίν από τον Καναδά στη Γαλλία, δεν περιέχει το όνομά της Μαντλίν. Η Σεραφίν Απελπίζεται και πιστεύει ότι αρχίζει να τρελαίνεται. Επειδή ο Δρ Μορό, που τον θεωρούσε φίλο της, της αρνείται κάθε βοήθεια, εκείνη θέλει να τον ξεφορτωθεί και μιλά με έναν ξένο άντρα, ο οποίος την προστατεύει από τον Δρ Μορό και την παίρνει μαζί του.

## Επίδραση
Το ίδιο έτος κυκλοφόρησε και Η Κυρία Εξαφανίζεται (*The Lady Vanishes*} του Χίτσκοκ με παρόμοιο θέμα.

## Παραπομπές


## Εξωτερικοί σύνδεσμοι
* 
* Παρουσίαση του έργου στο Filmportal.de

Κατηγορία:Γερμανικές ταινίες
Κατηγορία:Ταινίες του 1938
Κατηγορία:Ταινίες από Ναζιστική Γερμανία
Κατηγορία:Γερμανικές ασπρόμαυρες ταινίες
Κατηγορία:Γερμανόφωνες ταινίες
Κατηγορία:Γερμανικές δραματικές ταινίες
Κατηγορία:Γερμανικές ιστορικές ταινίες
Μπομπ Όρτον

Ο **Ρόμπερτ Κιθ Όρτον** (*Robert Keith Orton*, 10 Νοεμβρίου 1950 - ...) είναι Αμερικανός επαγγελματίας παλαιστής, γνωστότερος με το όνομα **Μπομπ "Κάουμποϊ" Όρτον**, με το οποίο εμφανίζεται στα ρινγκ.

## Καριέρα
### Εταιρείες
Ο Μπομπ Όρτον, ξεκίνησε την καριέρα του το 1972, σε μικρές ανεξάρτητες εταιρείες στην Τζόρτζια και την Φλόριντα. Στα μέσα της δεκαετίας του 1980, έγινε γνωστός με τις εμφανίσεις του στην μεγάλη εταιρεία National Wrestling Alliance. Στις αρχές της ίδιας δεκαετίας ξεκίνησε εμφανίσεις και στο WWE, τότε WWF, ενώ υπέγραψε συμβόλαιο μαζί του το 1984. Το 1988, έφυγε για να συνεχίσει στο American Wrestling Association (AWA), που έμεινε μέχρι το 1999, όταν σταμάτησε να ασχολείται με το άθλημα σε υψηλό επίπεδο και από τότε εμφανίζεται σε ανεξάρτητα σόου και σε προγράμματα του WWE.

### Διακρίσεις
Στην καριέρα του, ο Όρτον δημιούργησε σπουδαίες κόντρες και αντιμετώπισε μερικούς από τους καλύτερους παλαιστές της εποχής. Μερικά παραδείγματα ήταν ο Ρικ Φλερ, ο Μπομπ Μπάκλουντ και ο Τζίμι Σνούκα. Συνολικά κατέκτησε 26 ατομικούς και ομαδικούς τίτλους. Το 2005 τιμήθηκε για την προσφορά του στον χώρο, με την εισαγωγή του στο WWE Hall of Fame. Είναι ο πατέρας του παλαιστή Ράντυ Όρτον, ο οποίος και τον εισήγαγέ στον παραπάνω θεσμό.

## Πηγές
*Προφίλ στην ιστοσελίδα του WWE

Κατηγορία:Επαγγελματίες παλαιστές
Σίρλεϊ Μπάσι

Η **Σίρλεϊ Βερόνικα Μπάσι** (αγγλ.:*Shirley Veronica Bassey*, 8 Ιανουαρίου 1937, Κάρντιφ) είναι Ουαλή τραγουδίστρια. Έγινε γνωστή για την ερμηνεία αγαπημένων τραγουδιών και σάουντρακ του Τζέιμς Μποντ (η πρώτη καλλιτέχνης στα χρονικά που τραγούδησε για τόσες ταινίες της συγκεκριμένης σειράς), στα έργα «*Goldfinger*», «*Diamonds are for ever*» και «*Moonraker*».
## Βιογραφία
Από πατέρα Νιγηριανό και μητέρα Αγγλίδα, η Σίρλεϊ αναγκάσθηκε να εργασθεί από πολύ μικρή (14 ετών) σε ένα εργοστάσιο που παρήγαγε λουκάνικα. Το 1951 πρώτο-παρουσιάσθηκε στη μουσική σκηνή και πέντε χρόνια αργότερα (1956) δημιούργησε το πρώτο της σινγκλ, με τίτλο «Burn my candle». Οι πωλήσεις των 40 τουλάχιστον άλμπουμ της, άγγιξαν τον αστρονομικό αριθμό των *135.000.000* αντιτύπων παγκοσμίως.
## Προσωπική ζωή
Η Μπάσι παντρεύτηκε δυο φορές, με τον Κένεθ Χιουμ (από το 1961 έως το 1965) και τον Σέρτζιο Νόβακ (από το 1968 έως το 1977), ενώ θρυλείται πως είχε μια σφοδρή ερωτική σχέση με τον ηθοποιό Πίτερ Φιντς, χωρίς κανείς από τους δυο να την επιβεβαιώσει ποτέ. Απέκτησε δυο κόρες, "αγνώστου πατρός", την Σάρον (που γεννήθηκε στα 1954) και τη Σαμάνθα (1963-1985, επίσημη εκδοχή η αυτοκτονία), τις οποίες αμφότερες υιοθέτησε ο Νόβακ. Στα 1971 η Μπάσι υιοθέτησε το γιο μιας ανιψιάς της, ονόματι Μαρκ. Ο τελευταίος εξέδωσε αργότερα ένα βιβλίο σχετικά με την ερωτική της ζωή, το οποίο αποτέλεσε αφορμή ώστε οι σχέσεις τους να κλονισθούν σημαντικά. Η Μπάσι έχει αποκτήσει και 5 εγγόνια. Τα τελευταία χρόνια ζει στο Μόντε Κάρλο.

## Δισκογραφία

## Πηγές
* 
## Παραπομπές


## Εξωτερικοί σύνδεσμοι

* Επίσημη ιστοσελίδα

Κατηγορία:Ουαλοί τραγουδιστές
Τζίμι Χαρτ

Ο **Τζέιμς "Τζίμι" Ρέι Χαρτ** (*James Ray Hart*, 1 Ιανουαρίου 1943) είναι μάνατζερ επαγγελματικής πάλης, παραγωγός, συνθέτης και μουσικός. Αυτή την περίοδο έχει συμβόλαιο με την εταιρεία πάλης, WWE.

## Καριέρα
### Εταιρείες
Ο Τζίμι Χαρτ, έχει περάσει από πολλές μεγάλες εταιρείες επαγγελματικής πάλης και έχει "μανατζάρει" σπουδαίους παλαιστές. Έχει περάσει από το WWE, την περίοδο 1985 - 1993, ενώ από το 2011 επέστρεψε. Στο World Championship Wrestling συνέχισε από όταν έφυγε το 1993 από το WWE, μέχρι το τελευταίο να το αγοράσει, το 2001. Έκανε διάφορες εμφανίσεις από το 2003 ως το 2011 και στο TNA Wrestling, ενώ πραγματοποιεί εμφανίσεις και σε ανεξάρτητες μικρότερες εταιρείες.

### Μάνατζερ
Ο ίδιος δεν έχει αγωνιστεί ποτέ του, παρόλο που είναι στον χώρο πάνω από είκοσι έτη. Έχει "μανατζάρει" πάρα πολλούς παλαιστές και ομάδες με μεγάλη επιτυχία.

**Μερικοί παλαιστές με τους οποίους έχει δουλέψει:**

## Άλλες ασχολίες
Εκτός της επαγγελματικής πάλης, ο Τζίμι Χαρτ, έχει ασχοληθεί, με την μουσική και την υποκριτική. Έχει εμφανιστεί σε τρεις ταινίες και σε πολλά τηλεοπτικά προγράμματα. Επίσης, έχει κυκλοφορήσει αρκετά τραγούδια, μερικές φορές και με συμμετοχή παλαιστών.

## Πηγές
* WWE Hall of Fame Προφίλ
* TNA Wrestling Προφίλ
## Παραπομπές


Κατηγορία:Επαγγελματίες παλαιστές
Πολ Όρνντορφ

Ο **Πολ Παρλέτ Όρνντορφ, Jr.** (γεννημένος στις 29 Οκτωβρίου 1949-12 Ιουλίου 2021) ήταν Αμερικανός πρώην επαγγελματίας παλαιστής και εκπαιδευτής παλαιστών.

## Καριέρα
### Εταιρείες
Ο Όρνντορφ είναι περισσότερο γνωστός για το πέρασμά του, από το World Wrestling Entertainment αλλά και το World Championship Wrestling. Ξεκίνησε την καριέρα του, το 1976 και αποσύρθηκε από την ενεργό δράση του 1995. Η πρώτη εταιρεία, με την οποία συνεργάστηκε ήταν το National Wrestling Alliance. Εκτός από τις τρεις παραπάνω εταιρείες, που ήταν οι μεγαλύτερες την εποχή που αγωνίστηκε, συνεργάστηκε και με διάφορες άλλες, μικρότερης εμβέλειας εταιρείες.

### Διακρίσεις
Στην 20ετή καριέρα του, ο Όρνντορφ κατέκτησε αρκετούς τίτλους. Συνολικά κέρδισε 19 πρωταθλήματα, ατομικά και ομαδικά. Το 2005 τιμήθηκε για την προσφορά του στον χώρο της επαγγελματικής πάλης, με την εισαγωγή του στο WWE Hall of Fame.

Απεβίωσε σε ηλικία 71 ετών 12 Ιουλίου 2021

## Παραπομπές


## Πηγές
*WWE Hall of Fame Προφίλ

Κατηγορία:Επαγγελματίες παλαιστές
Πανταλόνε

thumb|right|250px|Ο Πανταλόνε
Ο **Πανταλόνε** (ιταλ. *Pantalone*) είναι χαρακτήρας της ιταλικής κωμωδίας. 
## Περιγραφή
Η χαρακτηριστική εμφάνιση του Πανταλόνε οφείλεται στο ντύσιμο και την συμπεριφορά του. Είναι ένας γεροτσιγκούνης που κοιτάει πως να μαζέψει χρήματα, αλλά πέφτει πάντα θύμα και είναι σχεδόν πάντα ερωτευμένος. Φοράει κίτρινες παντόφλες, κόκκινο καλσόν (το ιταλικό *παντελόνι*) και μαύρο παλτό. Κρεμάει το πουγκί με τα λεφτά του στο πλάι για να το βλέπουν όλοι. Η χαρακτηριστική του στάση είναι η υπόκλιση. Παρόλο που εκπροσωπεί την γηραιά πωγωνοφόρα τάξη, χάνει την αξία του επειδή ερωτοτροπεί, διαφθείρεται, υποψιάζεται, έχει σωματικές ανάγκες, σφάλει και ατυχεί, ενώ οι υπηρέτες του τον εκμεταλλεύονται και τον περιγελούν χωρίς να το καταλάβει. Όλοι του στήνουν παγίδες και αυτός πέφτει θύμα. Η οικογενειακή του κατάσταση είναι επίσης λυπηρή ή ευτράπελη. Όταν δεν είναι χήρος, η γυναίκα του τον απατάει. Στο τέλος του έργου όμως είναι αυτός που θα πάρει το αίμα του πίσω. 

## Πηγές
* Karl Riha: *Commedia dell’arte. Mit den Figurinen Maurice Sands.* Insel Verlag, Frankfurt am Main 1980 u.&nbsp;a., ISBN 978-3-458-19007-3

## Εξωτερικοί σύνδεσμοι
* 

Κατηγορία:Κομέντια ντελ άρτε
I Have Nothing

Το **I Have Nothing** είναι τραγούδι της ερμηνεύτριας Γουίτνεϊ Χιούστον σε στίχους Ντέιβιντ Φόρστερ. Είναι από τα σημαντικότερα σύγχρονα κομμάτια ερμηνευτικής μουσικής.

Κατηγορία:Τραγούδια του 1993
Κατηγορία:Singles του 1993
Κατηγορία:Singles της Arista Records
Κατηγορία:Τραγούδια γραμμένα για ταινίες
Μαγκντί Ρούζα

Η **Ρούζα Μαγκντόλνα** ή **Μαγκντί Ρούζα** (ουγγ. *Magdolna Ruža*, 28 Νοεμβρίου 1985) είναι Ουγγαρέζα τραγουδίστρια. 

## Βιογραφία
Μεγάλωσε στο Μαλί Ιντός και έγινε νοσοκόμα στην Σουμπότιτσα. Πήρε μέρος στον διαγωνισμό *Megasztár* της Ουγγρικής τηλεόρασης και τιμήθηκε με το πρώτο βραβείο. Έγινε τραγουδίστρια και γνώρισε μεγάλη επιτυχία, τριπλού πλατινένιου δίσκου.

## Δισκογραφία
;CD:
* 2006 - A döntőkben elhangzott dalok
* 2006 - Ördögi angyal
* 2007 - T-Mobile Kapcsolat koncert
* 2008 - Iránytű (*Kompass*)
* 2011 - Magdaléna Rúzsa
* 2012 - Tizenegy
;Σινγκλς:
* Most élsz
* Aprócska blues (Unsubstantial Blues)
* Hip-Hop
* Vigyázz a madárra
* Rövid utazás

## Παραπομπές


## Εξωτερικοί σύνδεσμοι

* επίσημη ιστοσελίδα

Κατηγορία:Ούγγροι καλλιτέχνες
Κατηγορία:Τραγουδιστές
Κατηγορία:Συμμετέχοντες στη Eurovision
Αύλος Γέλλιος

Ο **Αύλος Γέλλιος** (*Aulus Gellius*, 125 - 180) ήταν Ρωμαίος συγγραφέας και γραμματικός, ο οποίος κατά πάσα πιθανότητα γεννήθηκε και σίγουρα μεγάλωσε στη Ρώμη. Είναι γνωστός για το σύγγραμμά του *"Αττικαί νύκτες"*.

Παρακολούθησε μαθήματα ρητόρων στην Ρώμη και διέμεινε λίγο καιρό στην Αθήνα. Όταν επέστρεψε στην Ιταλία έγραψε το βιβλίο του το οποίο ονόμασε έτσι για να του θυμίζει την διαμονή του στην Αττική.
 
Οι *Noctes Atticae* (Αττικαί νύκτες) είναι μια χωρίς κατάταξη και χωρίς σύστημα καταγραφή πληροφοριών και απόψεων για θέματα κάθε είδους : φιλολογικά, νομικά, γλωσσικά, φιλοσοφικά, πολιτικά, φυσικών επιστημών, ανέκδοτα κ.τ.λ.. Η συγγραφική ικανότητα του Γέλλιου κρίνεται μάλλον περιορισμένη, αλλά όλοι συμφωνούν ότι το έργο είναι πολυτιμότατο, ένας πραγματικός θησαυρός πληροφοριών.

## Παραπομπές


## Δείτε επίσης
*Ηρώδης ο Αττικός

## Εξωτερικοί σύνδεσμοι
* ''Αττικαί Νύκτες'' (αγγλική μετάφραση)
* ''Αττικαί Νύκτες'' (λατινικό πρωτότυπο: Βιβλία 1–11, 13, 20)

Κατηγορία:Ρωμαίοι συγγραφείς
Τάισον Κιντ

Ο *Θίοντορ Τζέιμς Γουίλσον* (11 Ιουλίου 1980) είναι Καναδός επαγγελματίας παλαιστής, που εργάζεται για το WWE. Στα ρινγκ που εμφανίζεται είναι γνωστός ως "Τάισον Κιντ".

## Καριέρα
### Αρχικά χρόνια
Ο Γουίλσον αρχικά εκπαιδεύτηκε στο θρυλικό Dungeon, του Στου Χαρτ, στο Κάλγκαρι του Καναδά. Σε ηλικία 15 ετών αγωνίστηκε στο πρώτο του αγώνα στον Καναδά, για το Stampede Wrestling. Ένα χρόνο μετά, το 1996, ο Γουίλσον πάλεψε σε έναν μη τηλεοπτικό αγώνα του WWE και σύντομα εκπαιδεύτηκε απο τον Μπρετ Χαρτ.

### Ιαπωνία, Ηνωμένο Βασίλειο και Stampede Wrestling
Τον Απρίλιο του 2002, του δόθηκε η ευκαιρία να παλέψει στην Ιαπωνία και εμφανίστηκε σε πέντε διοργανώσεις. Το 2004, πάλεψε στο Ηνωμένο Βασίλειο, ως παλαιστής του All Star Wrestling. Τον Φεβρουάριο του ίδιου έτους, κατέκτησε το πρώτο του πρωτάθλημα στο Stampede Wrestling, το ομαδικό πρωτάθλημα. Αργότερα κέρδισε και άλλους τίτλους και έφυγε απο την επιχείρηση το 2007.

### [[World Wrestling Entertainment]]
Τον Νοέμβριο του 2006, ο Γουίλσον υπέγραψε συμβόλαιο με το WWE, αφού δέχθηκε καλές κριτικές απο τον προπονητή Μπιλ Ντεμότ. Έμεινε σε εκπαιδευτήρια του WWE μέχρι το 2007 και εκεί συμμάχησε με τους Χάρι Σμιθ και Νατάλια.

Το 2009, μεταφέρθηκε στο κύριο ρόστερ ως "Τάισον Κιντ" και σχημάτισε ομάδα με τους Χάρι Σμιθ και Νατάλια, με το όνομα "Χαρτ Ντάιναστι". Πέρασαν και απο τα τρία σόου της εταιρίας και είχαν κόντρες με τους Κράιμ Τάιμ και τους Αδερφούς Ούσο. Ο Κιντ και ο Σμιθ κατέκτησαν μια φορά το Ομαδικό Πρωτάθλημα WWE, νικώντας τους Μιζ & Μπιγκ Σόου.
Η Χαρτ Ντάιναστι διαλύθηκε τον Νοέμβριο του 2010, όταν ο Τάισον Κιντ πρόδωσε τον σύμμαχο του και απέκτησε ρόλο αντιπαθή προς το κοινό. Τους επόμενους μήνες βρισκόταν στην αφάνεια. 

Στις αρχές του 2012, ο Τάισον Κιντ άλλαξε χαρακτήρα και άρχισε να παλεύει με τον Τζάστιν Γκάμπριελ ως ομάδα. Στις 29 Ιουνίου, νίκησε τον Τζακ Σουάγκερ και προκρίθηκε στον αγώνα Money in the Bank, όπου ο νικητής ως έπαθλο θα είχε αγώνα για το Παγκόσμιο Πρωτάθλημα Βαρέων Βαρών. Ωστόσο, ο Τάισον Κιντ δεν κατάφερε να κερδίσει στο Money in the Bank. Τον Ιανουάριο του 2013, τραυματίστηκε σοβαρά και απο τότε απουσιάζει απο τα ρινγκ.

## Πηγές
*http://wwesuperb.blogspot.gr/2011/10/tyson-kidd-biography-pictures-tyson.html
*http://slam.canoe.ca/Slam/Wrestling/Bios/kidd_tyson.html 

## Παραπομπές


Κατηγορία:Επαγγελματίες παλαιστές
Κατηγορία:Επαγγελματίες παλαιστές του WWE
Τίβουλλος

Ο **Άλβιος Τίβουλλος** (Albius Tibullus, 55 π.Χ. – 19 π.Χ.) ήταν Λατίνος ποιητής. Ήταν πολύ αγαπητός στο κοινό της εποχής του για ειδυλλιακή απλότητα, την χάρη και την εκφραστικότητά του.

## Βιογραφία
Ανήκε στην τάξη των ιππέων (equites), έχασε όμως την πατρική του περιουσία που δημεύθηκε από τον Μάρκο Αντώνιο. Σε αντιστάθμισμα απέκτησε την προστασία του Μάρκου Βαλέριου Μεσσάλλα Κορβίνου και έγινε μέλος του λογοτεχνικού του κύκλου.

## Συγγράμματα
Ο Τίβουλλος έγραψε ερωτική ποίηση. Στο πρώτο και σημαντικότερο βιβλίο των ποιημάτων του απευθύνεται σε κάποιαν Delia (Δηλία), με οποία είχε συνάψει ερωτικές σχέσεις εκμεταλλευόμενος την απουσία του συζύγου ή εραστή της σε εκστρατεία και ποτίζοντάς τον κατά την επιστροφή του με «άκρατον οίνον». Όλα αυτά μέχρι που κάποιος νέος εραστής άρχισε να εφαρμόζει το ίδιο τέχνασμα στον ποιητή.

## Παραπομπές


Κατηγορία:Ρωμαίοι ποιητές
Παραλία Μαρίκες

Η **παραλία Μαρίκες** βρίσκεται στην Ραφήνα,1,5 χλμ νότια από το λιμάνι της Ραφήνας.

Η παραλία έχει μήκος περίπου 700 μ.και είναι ως επί το πλείστον αμμουδερή, εκτεθειμένη σε ισχυρούς βόρειους ανέμους και προστατευμένη από τους νότιους ανέμους της περιοχής, χάρη στα πελώρια βράχια που την περιβάλλουν και σχηματίζουν ορμίσκο. 
Σύμφωνα με την επικαιροποιημενη έκθεση επιστημονικής τεκμηρίωσης 2021 του Ελληνικού Κέντρου Βιοτόπων Υγροτόπων (ΕΚΒΥ), πρόκειται για παράκτιο υγρότοπο που δημιουργείται στο ιδιαίτερου φυσικού κάλλους αμμοθινικό οικοσύστημα της παραλίας Μαρίκες, στην Ανατολική Αττική στο Δ.Δ. Ραφήνας. Η συνολική έκταση (χερσαία και θαλάσσια) του οικοσυστήματος είναι περίπου 50 στρ. Στον υγρότοπο εκβάλλουν δύο μικρά εποχικά ρέματα η ανάπτυξη των οποίων έχει περιοριστεί από ανθρωπογενείς παρεμβάσεις. Οι αμμοθίνες παρουσιάζουν διαδοχικές ζωνώσεις βλάστησης με μεγάλη ποικιλία ειδών και σε καλή κατάσταση διατήρησης με αντιπροσωπευτική τη ζώνη με άρκευθους (Juniperus spp.) που συνιστά τύπο οικοτόπου προτεραιότητας (2250*) σύμφωνα με τη συναφή Ευρωπαϊκή Οδηγία (92/43/ΕΟΚ). Μεταξύ των θινών αναπτύσσονται υγρές κοιλότητες με καλάμια (Aroudo donax) και βούρλα (Juncus maritimus, Juncus acutus), οι οποίες συνιστούν σημαντικά ενδιαιτήματα. Κατά θέσεις σε διάκενα αναπτύσσεται το αλοφυτικό είδος Halimione portulacoides (θαλάσσια γλυστρίδα) και σποραδικά φύονται Tamarix sp. Στο θαλάσσιο τμήμα του, αναπτύσσονται εκτάσεις θαλάσσιας βλάστησης με Posidonion oceanicae, που αποτελεί τύπο οικοτόπου προτεραιότητας (1120*) της Οδηγίας 92/43/ΕΟΚ. 

Ο υδροβιότοπος των Μαρικών είναι ενταγμένος στο Μητρώο Προστατευόμενων Περιοχών των Σχεδίων Διαχείρισης Λεκανών Απορροής Ποταμών με κωδικό EL30501400 και ονομασία "Παράκτιο Ελος Μαρικών/Αμμοθινικό Οικοσύστημα", ως "περιοχή που προορίζεται για την προστασία οικοτόπων και ειδών".

Για την περιοχή έχει εκπονηθεί Ειδική Περιβαλλοντική Μελέτη με τη συμβολή του Ελληνικού Κέντρου Θαλάσσιων Ερευνών (ΕΛΚΕΘΕ) το 2006, στην οποία περιέχονται αναλυτικές πληροφορίες και καταγραφές ειδών. 
Σύμφωνα με τη μελέτη αυτή, από τα απειλούμενα είδη πουλιών που έχουν καταγραφεί  στην περιοχή,  19 είδη είναι αυστηρώς προστατευόμενα βάσει της Οδηγίας 2009/147/ΕΚ (Παράρτημα Ι), 10 είδη είναι απειλούμενα σε εθνικό επίπεδο (Κόκκινο Βιβλίο των Απειλούμενων Σπονδυλόζωων της Ελλάδας - Χανδρινός, 1992) εκ των οποίων 3 είδη με το καθεστώς Κινδυνεύοντα (Ε), 3 Τρωτά (V), 3 Ανεπαρκώς γνωστά (Κ), και 1 με καθεστώς.    

Υπεύθυνος οργανισμός για την εποπτεία της περιοχής είναι ο Οργανισμός Λιμένος Ραφήνας. Πλησίον βρίσκονται οι οικισμοί του Νηρέα και των Ορειχαλκουργών Ραφήνας, όπως και  η χερσόνησος Ασκηταριό (προϊστορικός οικισμός), η οποία έχει χαρακτηριστεί ως φυσικός χώρος – αρχαιολογική θέση (ΥΑ 33488/1568/22-4-1954, ΦΕΚ 118/Β/10-6-1954).
Είναι ένας αξιοσημείωτος αρχαιολογικός χώρος (εκεί έγιναν οι πρώτες απόπειρες μεταλλουργίας στην Ελλάδα κατά την Πρωτοελλαδική Εποχή.

Η πρόσβαση γίνεται είτε με αυτοκίνητο ή με μοτοσικλέτα. Επίσης η πρόσβαση στην παραλία μπορεί να γίνει και μέσω του αστικού και του υπεραστικού λεωφορείου.

Κατηγορία:Παραλίες της Ελλάδας
Κατηγορία:Δήμος Ραφήνας - Πικερμίου
Τζιν Όκερλαντ

Ο **Γιουτζίν "Μιν Τζιν" Όκερλαντ** (19 Δεκεμβρίου 1942 - 2 Ιανουαρίου 2019) ήταν ένας Αμερικανός δημοσιογράφος και σχολιαστής αγώνων της επαγγελματικής πάλης.

## Καριέρα
### American Wrestling Association
Ο Όκερλαντ, πριν ασχοληθεί με την επαγγελματική πάλη, ήταν παραγωγός σε ραδιόφωνο και ενεργός δημοσιογράφος. Το 1974 έκανε τα πρώτα του βήματα στον χώρο, ως σχολιαστής και δημοσιογράφος στην εταιρεία American Wrestling Association, στην οποία εκτέλεσε χρέη και εκφωνητή. Έμεινε στην εταιρεία μέχρι το τέλος του 1983.

### [[WWE|World Wrestling Federation]]
Μαζί με πολλούς άλλους εργαζομένους του American Wrestling Association, έφυγε για το World Wrestling Federation το 1984, μια εταιρεία που ήταν ανερχόμενη τότε και ήταν ο νούμερο ένα δημοσιογράφος της. Έμεινε εκεί για εννέα χρόνια, ως το 1993 δηλαδή.

### World Championship Wrestling
Τον Αύγουστο του 1993, θα φύγει από το WWF, για το WCW. Εκτός από μερικούς μήνες το 1996, που αποχώρησε και επέστρεψε, έμεινε στην εταιρεία, ως το τέλος της, το 2001, που εξαγοράστηκε από το WWF.

### Επιστροφή στο WWF/E
Από τότε που εξαγόρασε το WWF τα δικαιώματα του WCW, συνέχισε/επέστρεψε στην εταιρεία. Το 2006, εισήχθη στο WWE Hall of Fame για να τιμηθεί για την προσφορά του στον χώρο της επαγγελματικής πάλης. Μέχρι και τα τελευταία χρόνια της ζωής του, παρουσίαζε διάφορες εκπομπές της εταιρείας.

## Παραπομπές


## Πηγές
* WWE Hall of Fame Προφίλ

Κατηγορία:Επαγγελματίες παλαιστές
Φέρντιναντ Μάριαν

Ο **Φέρντιναντ Μάριαν** (γερμ. *Ferdinand Marian*, ή *Ferdinand Haschkowetz*, 1902-1946) υπήρξε Αυστριακός ηθοποιός του κινηματογράφου, γνωστός για την ερμηνεία του σε προπαγανδιστικά έργα του σινεμά της Ναζιστικής Γερμανίας.
## Βιογραφία
Γεννήθηκε στις 14 Αυγούστου 1902 στη Βιέννη. Ονομάζονταν Χάσκοβετς, αλλά χρησιμοποίησε το μικρό όνομα του πατέρα του ως καλλιτεχνικό ψευδώνυμο. Ο πατέρας του ήταν τραγουδιστής της όπερας. Ήταν αυτοδίδακτος, αφού από παιδί σύχναζε στα θέατρα και τις όπερες ακολουθώντας τον πατέρα του. Άρχισε να σπουδάζει μηχανικός στη Βιέννη, αλλά διέκοψε. Έφυγε από το σπίτι για τέσσερα χρόνια και έκανε δουλειές του ποδαριού για να επιβιώσει. Με την βοήθεια του πατέρα του μπήκε στην ηθοποιία και δούλεψε στα θέατρα του Γκρατς, Τριρ, Μενχενγκλάντμπαχ, Άαχεν, Αμβούργο και Μόναχο. Στο Αμβούργο γνώρισε μεγάλη επιτυχία και έγινε γνωστός. Το 1938 εργάστηκε στο Deutsches Theater Berlin του Βερολίνου, όπου έκανε τη μεγαλύτερη επιτυχία του. Υποδύθηκε διάφορους ρόλους στο σινεμά από το 1933. Κατέκτησε τη συμπάθεια του γυναικείου κοινού, γι' αυτό και οι Ναζί τον προώθησαν σε διάφορα έργα προπαγανδιστικού περιεχομένου, όπως το αντισημιτικό Jud Süß, το αντιβρετανικό Ohm Krüger και άλλα. Ο Μάριαν δεν είχε πολιτική συνείδηση, δεν ήταν με κάποιο συγκεκριμένο κόμμα, ούτε και οπαδός του Ναζισμού. Παντρεύτηκε το 1936 την ηθοποιό Μαρία Μπυκ. Μετά το τέλος του πολέμου εγκαταστάθηκε στο Φράιζινγκ του Μονάχου. Λόγω της συμμετοχής του στο Jud Süß του απαγορεύτηκε να δουλεύει.

Απεβίωσε στις 9 Αυγούστου 1946 στο Μόναχο σε αυτοκινητιστικό δυστύχημα υπό την επήρεια του αλκοόλ, ενώ δεν εξακριβώθηκε αν επρόκειτο για αυτοκτονία.

## Εργογραφία

* 1933: Der Tunnel (*[[Curtis Bernhardt|Kurt Bernhardt]]*)
* 1936: Ein Hochzeitstraum (*[[Erich Engel]]*)
* 1937: Die Stimme des Herzens (*Karl Heinz Martin*)
* 1937: Madame Bovary (*[[Gerhard Lamprecht]]*)
* 1937: La Habanera (*[[Detlef Sierck]]*)
* 1938: Nordlicht (*Herbert B. Fredersdorf*)
* 1939: Der Vierte kommt nicht (*Max W. Kimmich*)
* 1939: Morgen werde ich verhaftet (*Karl-Heinz Stroux*)
* 1939: Dein Leben gehört mir
* 1940: Aus erster Ehe (*[[Paul Verhoeven (Deutschland)|Paul Verhoeven]]*)
* 1940: Der Fuchs von Glenarvon (*Max W. Kimmich*)
* 1940: Jud Süß (*[[Veit Harlan]]*)
* 1941: Ohm Krüger (*[[Hans Steinhoff]]*)
* 1942: Ein Zug fährt ab (*Johannes Meyer*)
* 1943: Romanze in Moll (*[[Helmut Käutner]]*)
* 1943: Münchhausen (*[[Josef von Báky]]*)
* 1943: Reise in die Vergangenheit (*[[Hans H. Zerlett]]*)
* 1943: Tonelli (*[[Viktor Tourjansky]]*)
* 1943: In flagranti (*[[Hans Schweikart]]*)
* 1944: Freunde (*[[E. W. Emo]]*)
* 1945: Die Nacht der 12 (*Hans Schweikart*)
* 1945: Dreimal Komödie (*Viktor Tourjansky*)
* 1945: Das Gesetz der Liebe (*Hans Schweikart*)

## Παραπομπές


## Πηγές
* Friedrich Knilli: *[[Ich war Jud Süß]]. Die Geschichte des Filmstars Ferdinand Marian.* Mit einem Vorwort von Alphons Silbermann. Henschel, Berlin 2000.
* Katja Nicodemus: Eric und die vierzehn Oscars. In: Die ZEIT, Nr. 39/2010

## Εξωτερικοί σύνδεσμοι

* 
* Kurzbiografie und Grabstätte
* Abstammungsnachweis im bundesarchiv.

Κατηγορία:Αυστριακοί ηθοποιοί
Σέρι Μάρτελ

Η **Σέρι Σκρουλ** (*Sherri Schrull*, πραγματικό όνομα: *Sherri Russell*, 8 Φεβρουαρίου 1958 – 15 Ιουνίου 2007) ήταν Αμερικανίδα παλαιστής και μάνατζερ άλλων παλαιστών, περισσότερο γνωστή με τα ψευδώνυμα που χρησιμοποιούσε στα ρινγκ, **Σέρι Μάρτελ** ή **Σενσέισιοναλ Σέρι**.

## Καριέρα
### Μάνατζερ
Η Σέρι ξεκίνησε την επαγγελματικής καριέρα στον χώρο του κατς, το 1980, ως μάνατζερ ανδρών παλαιστών, σε μικρότερες εταιρείες πάλης, στην ανεξάρτητη σκηνή. Παράλληλα, δεχόταν μαθήματα πάλης από την Φάμπιουλους Μούλαχ. Όταν ξεκίνησε να παλεύει κιόλας, μοίρασε διαστήματα της καριέρας της, στην προσωπική της καριέρα και στους παλαιστές που ήταν μάνατζερ.

#### Μερικοί από τους παλαιστές που κατεύθυνε
* Ράντυ Σάβατζ
* Ρικ Φλερ
* Σον Μάικλς
* Τεντ Ντιμπιάσι
* Τέρι Φανκ
* Τζέικ Ρόμπερτς
* Χόνκι Τονκ Μαν

### Παλαιστής
Από τα μέσα της δεκαετίας του 1980, ξεκίνησε να παλεύει  AWA. Από το 1987 έως το 1993 αγωνίστηκε για το WWF, ενώ παράλληλα συνέχισε ως μάνατζερ. Πέρασε για λίγο και από τα Extreme Championship Wrestling και World Championship Wrestling.

#### Διακρίσεις
Το 1985 κατέκτησε το Πρωτάθλημα Γυναικών στην εταιρεία AWA. Στο WWF/E κατέκτησε το Αυθεντικό Πρωτάθλημα Γυναικών. Το 2006 εισήχθη στο WWE Hall of Fame προς τιμήν της συνεισφοράς της στον χώρο του κατς.

## Παραπομπές


## Πηγές
*WWE Hall of Fame Προφίλ

Κατηγορία:Επαγγελματίες παλαιστές
Γράμμα

**Γράμμα** ονομάζεται ένα γράφημα που χρησιμοποιείται για την καταγραφή μιας γλώσσας και την μετάδοση πληροφοριών οπτικά (μέσω της ανάγνωσης). Κάθε τέτοιο γράφημα αναπαριστά συγκεκριμένη, ξεχωριστή πληροφορία (στο πλαίσιο ενός συγκεκριμένου, κάθε φορά, συστήματος γραφής). 

Στα αλφαβητικά συστήματα γραφής το κάθε γράμμα αναπαριστά έναν χαρακτηριστικό φθόγγο (φώνημα). Σε άλλα συστήματα γραφής, τέτοια γραφήματα μπορούν να αναπαριστούν συλλαβές (στα συλλαβικά συστήματα γραφής) ή λέξεις (λογογραφικό σύστημα γραφής - ιδεογράμματα). 

## Εξωτερικοί σύνδεσμοι

Κατηγορία:Γλωσσολογία
CG

Η συντομογραφία **CG** ή **Cg** ή **cg** μπορεί να αναφέρεται:

## Γεωγραφικοί προσδιορισμοί
* Στη  Δημοκρατία του Κονγκό, κωδικό χώρας κατά ISO 3166-2
* Στη Λαϊκή Δημοκρατία του Κονγκό κωδικό χώρας κατά FIPS και παρωχημένο κωδικό NATO.
* Ως .cg στον top-level domain κωδικό για τη Δημοκρατία του Κονγκό στο διαδίκτυο.

## Επιστήμη
* Στο φωσγένιο (choking gas) ή χλωριούχο καρβονύλιο μη εύφλεκτη, αλλά πολύ τοξική χημική ένωση (Phosgene).
* Στο Κέντρο μάζας (Center of mass) στη Φυσική.
* Στην Αστραπή (Cloud-to-ground lightning)
* Στα Γραφικά υπολογιστών (Computer Graphics).
* Στη μονάδα μέτρησης **cg** (centigram) υποδιαίρεση του γραμμαρίου.
Βερν Γκάνια

Ο **Λαβέρνε Κλάρενς "Βερν" Γκάνια** (*Laverne Clarence "Verne" Gagne*, 26 Φεβρουαρίου 1926 - 27 Απριλίου 2015) ήταν Αμερικανός παλαιστής, αθλητής ράγκμπι και εκπαιδευτής παλαιστών, καθώς και παραγωγός επαγγελματικής πάλης.

## Καριέρα
### American Wrestling Association
Ο Γκάνια, ήταν ο ιδρυτής και ιδιοκτήτης της εταιρείας επαγγελματικής πάλης, American Wrestling Association, που ιδρύθηκε το 1960 και διαλύθηκε το 1991 από χρέη. Είχε έδρα την Μινεάπολη στην Μινεσότα των Η.Π.Α., καθώς και μια πιο μικρή θυγατρική εταιρεία στην Μανιτόμπα του Καναδά.

### Διακρίσεις
Η καριέρα του ξεκίνησε το 1949 και διήρκεσε 32 έτη, ως το 1981. Στην διάρκειά της, έγινε 15 φορές Παγκόσμιος Πρωταθλητής στην δική του εταιρεία, την AWA και μια ακόμα στην εταιρεία IWA. Είναι τρίτος στις μεικτές μέρες κατοχής παγκοσμίου τίτλου, για οποιαδήποτε εταιρεία, πίσω από τους Μπρούνο Σαμαρτίνο και Λου Θεζ. Είναι επίσης ο ένας από τους έξι παλαιστές που έχουν εισαχθεί στα WWE Hall of Fame, WCW Hall of Fame, Professional Wrestling Hall of Fame και Wrestling Observer Newsletter Hall of Fame.

### Προπονητής
Μερικοί από τους παλαιστές, τους οποίους έχει εκπαιδεύσει είναι οι: Ρικ Φλερ, Ρίκι Στιμμπόατ, Κερτ Χένιγκ, Μπομπ Μπάκλουντ, Άιρον Σέικ, Μπλάκτζακ Μούλιγκαν, Πολ Έλερινγκ, Τζίμι Βάλιαντ, Λοχίας Σλάουτερ, Τζίμι Σνούκα, Αντερτέικερ.

## Ράγκμπι
Ο Γκάνια, ξεκίνησε παράλληλα με την επαγγελματική πάλη, να αγωνίζεται και στο άθλημα του ράγκμπι, για την ομάδα του Σικάγου. Όμως, ο πρόεδρος της ομάδας, δεν ήθελε ο αθλητής του να ασχολείται και με άλλο άθλημα, και δε τόσο επικίνδυνο, έτσι του έβαλε το δίλημμα να παρατήσει ή το ράγκμπι ή το κατς, με τον Βερν να συνεχίζει αποκλειστικά ως παλαιστής.

## Θάνατος
Πέθανε στις 27 Απριλίου 2015. 
## Πηγές
*Professional Wrestling Hall of Fame Προφίλ
*WWE Hall of Fame Προφίλ


Κατηγορία:Επαγγελματίες παλαιστές
Γουίλιαμ Πέρι

Ο **Γουίλιαμ Άντονι Πέρι** (γεννημένος στις 16 Δεκεμβρίου, 1962) είναι ένας Αμερικανός, πρώην επαγγελματίας παίκτης ράγκμπι, που έχει συμμετοχές και στην επαγγελματική πάλη.

## Καριέρα
### Ράγκμπι
Ο Πέρι, έπαιζε ως αμυντικός ζώνης στο πρωτάθλημα ράγκμπι NFL στις Η.Π.Α., για δέκα σεζόν, στις δεκαετίες 1980 και 1990. Ξεκίνησε από το κολέγιο να ασχολείται με το άθλημα στο Πανεπιστήμιο του Κλέμσον. Επιλέχθηκε το 1985 για την πρώτη κατηγορία και έπαιξε για τις ομάδες του Σικάγου και της Φιλαδέλφειας. Λόγω της σωματικής του διάπλασης, τον αποκαλούσαν "Το ψυγείο".

### Επαγγελματική πάλη
Ο Πέρι αγωνίστηκε στην 2η WrestleMania, σε έναν αγώνα πολλών ατόμων, παλαιστών και παικτών ράγκμπι. Αντίπαλοί του τότε, παλαιστές όπως ο Άιρον Σέικ, ο Μπρούνο Σαμαρτίνο και ο Μπρετ Χαρτ. Προς τιμήν αυτής του της εμφάνισης, εισήχθη το 2006, στο WWE Hall of Fame.

## Παραπομπές


## Πηγές
* Προφίλ στο WWE.com
* Επίσημη ιστοσελίδα

Κατηγορία:Αθλητές του ράγκμπι
Κατηγορία:Επαγγελματίες παλαιστές
CH

Η συντομογραφία **CH** ή **Ch** ή **ch** μπορεί να αναφέρεται:

## Γεωγραφικοί προσδιορισμοί
* Στην Ελβετία, κωδικό χώρας κατά ISO 3166-2
* Στην Κίνα κωδικό χώρας κατά FIPS και παρωχημένο κωδικό NATO.
* Στην Τσιουάουα (πολιτεία) του Μεξικού.
* Ως .ch στον top-level domain κωδικό για την Ελβετία στο διαδίκτυο.

## Επιστήμη & Τεχνολογία
* Στη χοληστερίνη ή χολεστερόλη (Cholesterol) στην Ιατρική.
* Στον Άργιλο (Clay), υλικό κατασκευής.
* Στην Ιεραρχία Τσόμσκι (Chomsky hierarchy) στη γλωσσολογία.
* Στις Υπερβολικές συναρτήσεις (Hyperbolic cosine)) στα Μαθηματικά.
* Στον καταχωρητή CH στη σειρά επεξεργαστών Χ86
Μίστερ Φούτζι

Ο **Χάρι Φουτζιγουάρα** (*Harry Fujiwara*, 4 Μαΐου 1934 - 28 Αυγούστου 2016) ήταν Αμερικανός παλαιστής και μάνατζερ άλλων παλαιστών, περισσότερο γνωστός με το ψευδώνυμο που χρησιμοποιούσε στα ρινγκ, **Μίστερ Φούτζι**.

## Καριέρα
### Χαρακτηριστικά
Παρόλο που παρουσιαζόταν στα ρινγκ ως Μίστερ Φούτζι από την Ιαπωνία, έχει γεννηθεί στην Χαβάη και είναι Αμερικανός και Ιαπωνέζος. Είναι διάσημος για τον ύπουλο τρόπο που προσπαθούσε να νικήσει. Έριχνε αλάτι στα μάτια των αντιπάλων του, ή των αντιπάλων των παλαιστών που ήταν μάνατζερ. Η καριέρα του κυμάνθηκε σε τέσσερις δεκαετίες, από το 1964 έως το 1996.

### Εταιρείες
Έκανε το ξεκίνημα της καριέρας του, το 1964, αρχικά εκπαιδεύτηκε και μέχρι το 1971 αγωνίστηκε σε διάφορες μικρές εταιρείες πάλης. Από το 1972 για δύο χρόνια αγωνίστηκε για το World Wide Wrestling Federation και στην συνέχεια πήγε για έναν χρόνο στο Georgia Championship Wrestling. Το 1977 επέστρεψε για λίγους μήνες στο WWWF και στην συνέχεια ξεκίνησε περιοδείες έως και το 1981, που επέστρεψε για δεύτερη φορά στο WWF, όπου έμεινε ως το 1996. Από το 1985 σταμάτησε να παλεύει και ξεκίνησε καριέρα ως μάνατζερ.

## Παραπομπές


## Πηγές
* Προφίλ στο WWE Hall of Fame

Κατηγορία:Επαγγελματίες παλαιστές
QuickBASIC

Η **QuickBASIC** είναι ένα ολοκληρωμένο περιβάλλον ανάπτυξης και μεταγλωττιστής για τη γλώσσας προγραμματισμού BASIC, το οποίο δημιούργησε η εταιρεία Microsoft. 

## Χαρακτηριστικά
* Η QuickBASIC δεν έχει κουμπιά close-restore-minimize στο περιβάλλον ανάπτυξης.
* Χρησιμοποιεί μια συγκεκριμένη γραμματοσειρά.

## Εκτέλεση
Η Basic ανοίγει μέσω του παραθύρου run (εκτέλεση) με το όνομα  και και στη συνέχεια  στη γραμμή εντολών. Μπορεί επίσης να ανοίγει μέσω συντόμευσης (Microsoft QuickBASIC).

Κατηγορία:BASIC